Terra del Capo se winterspyskaart bied outentieke smake van Italië - Planet Wine
Terra del Capo se winterspyskaart bied outentieke smake van Italië
A. N. Other on June 21, 2019 under Diary/Dagboek
Die winter speel die hoofrol en is die inspirasie vir die Terra del Capo Antipasti Bar op Anthonij Rupert Wyne se seisoenale spyskaart. 'n Noukeurig saamgestelde spyskaart van eg Italiaanse disse wat bekende sowel as nuwe disse insluit, sal besoekers hierdie seisoen verwelkom.
Die Antipasti Bar se winterspyskaart is geïnspireer deur seisoenale produkte vanuit die wynlande wat gaste 'n keuse bied tussen vegetariese disse, seekos- en vleisgeregte, en 'n keur van borde om te deel. Die tapasstyl disse is die ideale pasmaats vir die landgoed se Protea-, L'Ormarins-, Cape of Good Hope-, Anthonij Rupert- en Terra del Capo-wynreekse.
'n Groot gunsteling is die mini Italiaanse burrata met artisjok, kappertjies en denneneute wat bedien word met 'n vinaigrette van wit balsamiekasyn en zataar. Vars, plaaslike salmforel in 'n gremolata crème fraiche, ingemaakte suurlemoen en waterkers, bedien met die Cape of Good Hope Semillon (regs), sal die kollig laat val op een van die Franschhoek-vallei se beste kulinêre kombinasies.
Hoogtepunte op die winterspyskaart is die Black Angus-biefstuk (die beeste word op die landgoed self groot gemaak) en truffels wat op die Altima-landgoed verbou word. Om jou truffel-"regmaker" te kry, probeer gerus die Truffled Polenta Chips wat met 'n truffel-aioli bedien word. Die sjef HW se Italiaanse worsies gemaak van die landgoed se Black Angus-beesvleis maak 'n welkome terugkeer, asook die watertand- Angus Beef Salciccia Meatballs wat in 'n heilsame Beef Brodo (foto bo) bedien word.
Maar moenie jou net kom oorgee aan die heerlike Italiaanse geure en smake nie, bespreek sommer ook 'n wynproe van die landgoed se puik wyne voor of na ete. Die bekende Franschhoekse motormuseum is net 'n kort tremrit weg en sal besoekers oorweldig met sy groot verskeidenheid ou en nuwe motors, die ideale einde aan 'n dag gevul met hoogtepunte.
Die Terra del Capo-proekamer en Antipasti Bar is oop van Dinsdag tot Sondag van 10vm tot 4:30nm. Voorafbespreking is noodsaaklik.
Vir meer inligting of om te bespreek, skakel 021 874 9041 of stuur 'n epos aan tasting@rupertwines.com.